CELEX: 62016TA0010
Language: el
Date: 2018-09-25 00:00:00
Title: Υπόθεση T-10/16: Απόφαση του Γενικού Δικαστηρίου της 25ης Σεπτεμβρίου 2018 — GABO:mi κατά Επιτροπής [Ρήτρα διαιτησίας — Έκτο και έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης (2002-2006 και 2007-2013) — Έγγραφα με τα οποία ζητήθηκε η επιστροφή μέρους των επιδοτήσεων οι οποίες είχαν χορηγηθεί — Χρεωστικό σημείωμα — Συμψηφισμός — Προσαρμογή της προσφυγής — Παραδεκτό — Επιλεξιμότητα των δαπανών — Κεφάλαια που διατηρούνται σε καταπίστευμα — Υποχρέωση καταχώρισης των εξόδων στα λογιστικά βιβλία του αντισυμβαλλομένου — Συμφωνία προς τους λογιστικούς κανόνες του κράτους στο οποίο είναι εγκατεστημένος ο αντισυμβαλλόμενος — Ασφάλεια δικαίου — Δικαιολογημένη εμπιστοσύνη — Χρηστή διακυβέρνηση — Διαφάνεια — Δικαίωμα ακρόασης — Αναλογικότητα]

12.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 408/46
            
         
      Απόφαση του Γενικού Δικαστηρίου της 25ης Σεπτεμβρίου 2018 — GABO:mi κατά Επιτροπής
      (Υπόθεση T-10/16) (1)
      
      ([Ρήτρα διαιτησίας - Έκτο και έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης (2002-2006 και 2007-2013) - Έγγραφα με τα οποία ζητήθηκε η επιστροφή μέρους των επιδοτήσεων οι οποίες είχαν χορηγηθεί - Χρεωστικό σημείωμα - Συμψηφισμός - Προσαρμογή της προσφυγής - Παραδεκτό - Επιλεξιμότητα των δαπανών - Κεφάλαια που διατηρούνται σε καταπίστευμα - Υποχρέωση καταχώρισης των εξόδων στα λογιστικά βιβλία του αντισυμβαλλομένου - Συμφωνία προς τους λογιστικούς κανόνες του κράτους στο οποίο είναι εγκατεστημένος ο αντισυμβαλλόμενος - Ασφάλεια δικαίου - Δικαιολογημένη εμπιστοσύνη - Χρηστή διακυβέρνηση - Διαφάνεια - Δικαίωμα ακρόασης - Αναλογικότητα])
      (2018/C 408/58)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: GABO:mi Gesellschaft für Ablauforganisation:milliarium mbH & Co. KG (Μόναχο, Γερμανία) (εκπρόσωποι: M. Ahlhaus και C. Mayer, δικηγόροι)
      
         Καθής: Ευρωπαϊκή Επιτροπή (εκπρόσωποι: αρχικώς S. Delaude, S. Lejeune και M. Siekierzyńska, στη συνέχεια S. Delaude και M. Siekierzyńska)
      
         Αντικείμενο
      
      Αφενός, αίτημα δυνάμει του άρθρου 272 ΣΛΕΕ με το οποίο ζητείται να αναγνωρισθεί ότι δεν υφίσταται η απαίτηση στην οποία αναφέρονται δύο ενημερωτικές επιστολές της 2ας Δεκεμβρίου 2015 και ένα χρεωστικό σημείωμα της 2ας Δεκεμβρίου σχετικά με απαίτηση ύψους 1 770 417,29 ευρώ και, αφετέρου, αίτημα δυνάμει του άρθρου 263 ΣΛΕΕ με το οποίο ζητείται η ακύρωση αποφάσεων αποζημίωσης που περιλαμβάνονται σε επτά επιστολές της 16ης και 21ης Δεκεμβρίου 2015, της 14ης Ιανουαρίου, της 26ης Απριλίου και της 3ης Μαΐου 2016 με τις οποίες αντισταθμίζεται κάθε αντίστοιχη πληρωμή από το φερόμενο χρέος της προσφεύγουσας καθώς και του πιστωτικού σημειώματος και των ενημερωτικών επιστολών που αναφέρθηκαν ανωτέρω.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Η απαίτηση της Ευρωπαϊκής Επιτροπής κατά της GABO:mi Gesellschaft für Ablauforganisation:milliarium mbH & Co. KG στην οποία γίνεται αναφορά στο από 2 Δεκεμβρίου 2015 χρεωστικό σημείωμα υπ’ αριθ. 3241514917 και στις δύο ενημερωτικές επιστολές της 2ας Δεκεμβρίου 2015 είναι αβάσιμη ως προς τα έξοδα που κρίθηκε ότι αφορούν τον «γενικό προϋπολογισμό ταξιδίων και συνεδριάσεων», καθώς και τις αντίστοιχες κατ’ αποκοπήν αποζημιώσεις.
               
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Έκαστος διάδικος φέρει τα δικαστικά του έξοδα.
               
            
         (1)  EE C 111 της 29.3.2016.